Bok- en Blou Bul-legende help Goue Leeus slyp - Maroela Media
Victor Matfield (Foto: Twitter)
Die bond het Donderdag in Johannesburg bekend gemaak dat die gewese Bokslot Victor Matfield die hoofafrigter Swys de Bruin as voorspeler-afrigter sal bystaan. As konsultant sal hy hom veral op lynstaan-, en saam met die Bokstut Balie Swart, op skrumwerk toespits.
Joey Mongalo, wat die Leeus se o.19-span verlede jaar tot provinsiale kampioen gebrei het, is die span se nuwe verdedigingsafrigter. Hy was in 2015 die hulpafrigter van die SA span by die toernooi om die Junior Wêreldbeker.
Die res van die afrigting- en steunspan is JP Ferreira (aanval), Ivan van Rooyen (kondisionering), Rob Collins (spandokter), Preven Appalsamy (fisioterapeut), Jannie Klingbiel (biokinetikus), Ram Mpila en Carol Dickson (masseurs), Mustapha Boomgaard (spanbestuurder) en Johane Singwane (hulpbestuurder).
Die span wat Saterdag teen die Sharks speel, is ook aangewys.
15. Sylvian Mahuza, 14. Madosh Tambwe, 13. Jacques Nel, 12. Rohan Janse van Rensburg, 11. Anthony Volmink, 10. Jaco van der Walt, 9. Dillon Smit, 8. Ryan Kankowski (kaptein), 7. Fabian Booysen, 6. Cyle Brink, 5. Marvin Orie, 4. Robert Kruger, 3. Johannes Jonker, 2. Robbie Coetee, 1. Corné Fourie. Bank: 16. Michael Willemse, 17. Sti Sithole, 18. Bobby de Wee, 19. Hacjivah Dayimani, 20. Marco Janse van Vuuren, 21. Siya Masuku, 22. Aphiwe Dyantyi.
genade dis ne eers 1 April nie.
Jammer die Bulle het hom deur hulle vingers laat glip, spyt sal weereens te laat wees
Dis nie al wat die bulle deur hulle vingers laat glip nie meeste van die tyd die bal ook
Weer 'n oud Bul wat gaan afrig by die Leeus. Dis spreek boekdele oor die erns van die afrigting van die Bulle!
Groot vout wat hulle nou maak met Mattfield aan die beste span se stuur !!
Ek is `n groot Leeu en die is die einde van die Leeus.
Victor het gisteraand op Radio Pretoria gesê hy sal sy "opsies oorweeg" teen die einde van die jaar. Hopelik gaan hy dan terug Loftus toe.